La carrera de colors Fan Color Run Experience se celebrarà a Gandia el 25 d´agost
05 juliol 2018

## La carrera de colors Fan Color Run Experience se celebrarà a Gandia el 25 d´agost05 juliol 2018Última actualització: 14 juliol 2025

![](../gestion/img/_AO_3122-copia.jpg)  
  

Gandia, 5 de juliol de 2018.- La **Regidora Delegada d’Esports**, **Lydia Morant**, i el **representant de l’empresa SLT Sport**, **Rubén Donet** han presentat aquest matí en roda de premsa la carrera de colors Fun Color Run Experience que tindrà lloc el dissabte 25 d’agost en la platja de Gandia a partir de les 19:00 h amb un recorregut de 4 kilòmetres.

Segons ha declarat Morant, “_és una carrera Deportiva, festiva, lúdica i familiar que va dirigida a tots els públics_”, per la qual cosa s’han dividit les inscripcions en quatre modalitats i amb preus variants: individual major de 12 anys (en juliol 11 € i 16€ en agost)  grup o família (en juliol 10 € i en agost 15€), xiquets de 5 a 11 anys (9 €) i xiquets menors de 5 anys (2 €).

Tal com ha explicat Donet “_és una prova no competitiva_” per això hi ha diverses activitats que converteixen la cursa en una “_activitat lúdica_”. Entre elles trobem una _masterclass_ de zumba que es realitzarà abans de la carrera_,_ un festival en la plaça del Nàutic després de realitzar el recorregut i altres sorpreses que anirà revelant l’organització en les seues xarxes socials.

Tots dos han convidat a la ciutadania a que s’anime a participar i s’apunte a partir de hui en la pàgina web [http://www.sltsport.com](http://www.sltsport.com). “_Al final és una carrera participativa que intenta fomentar hàbits de vida saludable, el fet de practicar activitat física de manera recreativa i dinamitzar també la nostra platja en el mes d’estiu i donar, també, un servei més la persones que en eixes dates estiguen estiuejant en la nostra platja_”, ha conclòs Morant.